สวัสดีค่ะ คือเราอายุ 25 เคยมีเพศสัมพันธ์ คือเราเป็นประจำเดือนประมาน 7 วัน จากนั้นหลังหมดประจำเดือนเรามีตกขาวเป็นสีน้ำตาลเป็นน้ำไหลออกมา มีกลิ่นเหม็น และมียื่อเหมือนเม็ดสีขาวๆติดออกมาด้วย และบริเวณปากช่องคลอดมีผื่นเเดงและมีอาการคัน อยากทราบว่าจะเป็นสาเหตุที่จะทำให้เกิดมะเร็งปากมดลูกไหมคะ คือเครียดมากเลยค่ะ อยากรู้จริงๆว่าเราเป็นโรคอะไร เป็นมะเร็งปากมดลูกหรือเปล่า และมีวิธีการดูแลรักษาอย่างไร
สวัสดีค่ะ สำหรับหารที่มีตกขาวสีน้ำตาล ซึ่งน่าจะจัดว่าเป็น ตกขาวที่ผิดปกติ (Leukorrhea) ค่ะเนื่องจากในช่องคลอดเพศหญิงโดยทั่วไป จะมีตกขาวได้อยู่แล้วค่ะตกขาวแต่ถ้ามีปริมาณมากขึ้นไปจากเดิท สีที่ผิดไป เช่น สีเหลือง สีน้ำตาล สีเขียว มีอาการคันหรือแสบในช่องคลอด หรืออวัยวะเพศภายนอก ร่วมกับปวดท้องน้อย อาจจัดได้ว่าเป็นตกขาวที่ผิดปกติค่ะ ซึ่งสามารถเกิดได้หลายสาเหตุค่ะ เช่นการติดเชื้อในช่องคลอด เช่นการติดเชื้อรา (Vulvovaginal candidiasis),แบคทีเรีย (Bacterial vaginosis),ปรสิต (Trichomonas vaginalis)ทั้งนี้ การรักษาเเต่ละเเบบ ใช้ยาที่แตกต่างกันค่ะ เเนะนำให้ไปตรวจภายในเพื่อยืนยันว่าเกิดจากสาเหตุอะไรค่ะส่วนมะเร็งปากมดลูก ส่วนมากในระยะเเรกๆ อาจไม่มีอาการค่ะ แต่ที่อาจพบได้คืะ การมีเลือดออกผิดปกติหลังจากมีเพศสัมพันธ์ ตกขาวที่มีกลิ่นเหม็นค่ะ เเต่มักไม่มีอาการคันที่ปากช่องคลอดค่ะ การที่มีผื่น หรืออาการคัน มักสัมพันธ์กับการติดเชื้อค่ะแนะนำให้ไปตรววจภายในกับสูตินรีเเพทย์ค่ะ เพื่อการตรวจละเอียดทั้งอาการติดเชื้อ และสามารถตรวจปากมดลูก เเละคัดกรองมะเร็งปากมดลูกได้ด้วยค่ะ